જેમ-જેમ સમય બદલાય છે એમ-એમ સુંદરતાની પરિભાષા પણ બદલાઈ રહી છે. હવે લોકોને બહુ બોલ્ડ ફૅશન નથી ગમતી, પણ લાઇટ ફૅશન ગમે છે અને આ જ લાઇટ ફૅશનના શોખીનોએ ફૅશન માર્કેટમાં ન્યુડ મેકઅપને એન્ટ્રી આપી છે. ન્યુડ મેકઅપના નામથી જ સમજાઈ જાય છે કે આ ન્યુડ મેકઅપ એકદમ લાઇટ હશે. મુલુંડમાં રહેતાં બ્યુટિશ્યન રશ્મિ ગાલા કહે છે, ‘પહેલાં બહુ ભપકાદાર મેકઅપની ફૅશન હતી, પણ હવે લાઇટ મેકઅપની ફૅશન છે જેમાં ન્યુડ મેકઅપ સૌથી સારો ઑપ્શન છે. આ મેકઅપ તમને સટલ લુક આપે છે. એ સાથે જેને બહુ ભપકાદાર મેકઅપ નથી ગમતો તેવા લોકોને ન્યુડ મેકઅપ એક સૉફિસ્ટિકેટેડ લુક આપે છે.’